Ła Riviera de ła Brenta ła xe ła xóna urbana, stòrego-paexagìstega, catà lóngo el "Navejo de ła Brenta", el vecio àlveo de ła Brenta Vecia, del fiume Brenta che ła scoménsa a Stra e finise a Fuxina inte ła łaguna de Venesia; ła tol drénto i paéxi de Stra, Fieso, Doło, Mira, Oriago e Malcontenta. El corso de aqua del Naviłio el ga vuo un importante rólo come via de comunicasion intrà ła łaguna de Venesia e el padovan. L'àrea ła xe caraterixada da ła prexensa de un mucio de viłe, tirade su infrà el XVI e'l XVIII sècoło da łe fameege patrisie venesiane, che łe testimonia ła potensa del patrisiato. A quei tenpi inte ła Riviera ghe se rivava sóło movéndoxe in barca, perché łe strade de deso łe xe stae fate daspò. I nòbiłi vèneti i gera trasportai sul fiume da na gałia ciamada Burchieło tirà vanti da łe rive da ómeni, bó o cavałi, mentre le robe łe gera trasportae da barche ciamade . Ancuo ła croxera lóngo ła Riviera de ła Brenta ła xe n'atrativa turìstega. Da xó endegae algune de łe prinsipałi viłe vènete de ła Riviera, divixe par comun de partegnensa. Villa Alessandri, Mira Viła Foscari, dita ła Malcontenta, del Palladio, Viła Valmarana di Mira, ła Barchésa, Mira Porte Viła Priuli, Oriago Viła Gradenigo, Oriago Viła Querini Stampalia, Mira Porte Viła Sceriman Widmann Rezzonico Foscari, Mira Viła Allegri von Ghega, Oriago Pałaso Moro, Oriago Viła Badoer-Fattoretto Vila Santorini Toderini Fini Viła Recanati-Zuccon Viła Barbarigo-Fontana Viła Corner-Vendramin Viła Contarini di S. Basegio Viła Marchese De Seynos, o dei Armeni Caxa Venier-Tiepolo Villa Foscarini Rossi Villa Lazara Pisani Tra łe viłe menori, ma sénpre da considerar, Viła Gasparini al Doło, tirada su inte el XVIII sècoło.